**Årsmelding 2011**

**Styret**

Har bestått av Ingunn Limstrand (leder), Berit Fonnes (kasserer), Jan-Petter HuberthHansen (sekretær), Andre Berger (webansvarlig) og Ingrid Berg (kystlagskontakt).

**Høvedmannsutvalget** har bestått av Gunnar Austrheim, Christine Seyferth og Øyvin Sæther, Audun Sødahl.

Båtlaget har til sammen **87 medlemmer** (98 i 2010), av disse er 28 livsvarige medlemmer og 59 ordinære medlemmer. 13 av 87 medlemmer har ikke betalt for 2011.

**Onsdagsseiling:** Ble stort sett gjennomført etter planen med greit oppmøte. Et par seilaser ble avlyst grunnet svakt oppmøte. Høvedsmenn/halskarer er ikke purret ekstra ut over vanlig påminning om seilas. Det fungerer stort sett bra, men det kan være lurt å sjekke at høvedsmenn/halskarer vet at de skal seile. Varsling om onsdagseilas gjøres til medlemmer via e-post tirsdag før seilasen.

**Kurs:** Seilkurs med Vegard Heide hadde 5 deltakere. Hensikten var å forberede seg til regatta. Fint kurs, men lite vind.

**Utleie:**

18 dager (6 dager Korsvikaspillet, 10 dager FFHS, 1 dag Kystens Arv, 1 dag Trondheim Arrangement). Nidaros på Korsvikaspillet ble i år administrert av Korsvikaspillet selv - bra ide!

Det ble mere utleie enn budsjettert, og utleieordningen fungerte bra med hensyn til kontrakter og fakturering. I år ble det ikke registrert skade på som følge v utleie.

**Langtur/sommerseilas:** Det ble gjennomført tre uker sommerseilas. Første uke seilte Frode Frydenlund (Trondheimsfjorden), hvoretter Audun Sødahl og Berit Fonnes overtok. Familien Heide seilte deretter en uke i ytre Trondheimsfjord.

Det gjennomført 95 seilingsdøgn for medlemmer, og 4 seilingsdøgn for ikke medlemmer. Dette er en svak nedgang fra året før.

**Andre aktiviteter:**

Medlemsbladet **Vengblekka** kom ikke ut i 2011. Styret har i større grad benyttet e-post som kommunikasjons- og informasjonskanal. Nettstedet vårt: http://nidaros.batlag.no/ er holdt noenlunde oppdatert gjennom hele året. Arbeidet med nytt nettsted er startet opp.

**Nyttårsknikkersball** på Damhaugen ble arrangert lørdag 29. januar. Det var brukbar oppslutning og en særdeles hyggelig aften.

**Utsettdugnad lørdag 9.april:** Fungerte som planlagt og nidaros ble seilt til Trondheim på lørdagskvelden.

**Båtens tilstand:** Det er ikke registrert noen nye skader på båten i 2011. Roret ble reparert av Fosen Folkehøgskole før sesongen etter skade ved utleie i 2010. Det var lovet nytt emne til ror, men roret ble limt. Det ble oppdaget en råteskade på seglbeten før seilsesongen 2010. Skaden ble ikke reparert før 2011-sesongen, men vurdert til forsvarlig å segle med. Skaden ble vurdert ved oppsett 2011 og vil ikke bli reparert før sesongen 2012. Det er budsjettert med reprasjon etter oppsett i 2012 og det er viktig å få en gjennomgang av båtens tilstand før sjøsetting.

Det ble kjøpt ny GPS før sesongen 2011.

**Fra Segl og rigg-loggen:**

Seglgruppa under ledelse av Øyvin Sæther fikk laget ferdig ny råduk med sydde hull og bånd og smurt med kokt linolje (for at den skal være tett). På utsettet la vi på nytt **stag, 22mm tjæra hamp** levert fra Hardanger. Gått opp i dimensjon etter råd fra Ingunn i Hardanger som mente at stagene mot motordrevne fartøy får ekstra slitasje på stagene, særlig når man går for motor i motsjø.

Det ble skiftet ut toppsegldrag og nedhaler. Seglgruppa arrangerte egen riggedugnad 22.mai (bilde) hvor vi la på **nye hangerter** med hjelp av Frode Bjøru. Han hadde med en egen benk for kledning av hangertene. Ingrid, Laila, Frode F., Karsten og Øyvin deltok.

På oppsett ble stående rigg smurt (med kost) med tjære (og rødsprit?) Litt unødvendig å smøre de nye hangertene, men resten av riggen hadde nok nytte av smøring. Toppseglet tørket, rullet sammen og lagt i naustet sammen med årene. Storseglet hengt opp til tørk i grønnskuret på Fosenkaia , og etter hvert lagt inn i bua vår.

**Oppsettdugnaden** 4. oktober: Gunnar Austrheim ledet oppsett på en glimrende måte og båten kom i naustet. Båten ble seglet inn lørdag morgen under nokså dårlige forhold.

**Nidarosregattaen**

Tradisjonen tro ble Nidarosregattaen gjennomført med meget moderat vind i eminent regi av Audun Sødahl. Nidaros gjennomførte tradisjonen tro som den beste seileren, god start og godt gjennomført av mannskapet. Regattaen ble stoppet etter 2 timer pga blankstille.

**Motorgruppa** har gjort en fremdragende jobb i 2012 og gjennomført vanlig vedlikehold. Det ble holdt et motorkurs på starten av sesongen – et viktig tiltak!.

**Båtgruppa** – styret har ikke lyktes med å få på plass ei båtgruppe, noe som bør komme på plass for å avlaste styret med vedlikehold og organisering av dugnader.

 **Rekruttering**: Høvedsmannsrådet og styret holdt et idemøte om rekruttering i 2011 på grunn av en tydelig nedgang i aktivitet i laget. Det kom opp flere gode forslag som bør følges opp i 2012; informasjonskanaler som FB, ny hjemmeside, film, ut til studenter, oppfordre høvedsmenn/halskarer til å seile mins to turer i løpet av sesongen osv.

Ingunn Limstrand, Berit Fonnes, Jan-Petter Huberth Hansen, Andre Berger, Ingrid Berg